La
riforme dal sisteme regjonâl fate buine l’an passât intal stât
francês al à puartât ae fusion di diviersis Regjons e ae nassite
di ents teritoriâi inmò plui grancj. La plui part de Ocitanie si
ricjate cussì dividude tra trê grandis Regjons o sei Provence -
Alps - Côte d’Azur, Aquitanie - Limosin - Poitou-Charents, e
Lenghedoc - Roussillon - Sud Pireneus. Il guvier di cheste ultime al
à decidût di cirî fûr un non gnûf e par fâlu al à domandât a
ducj di dî la lôr. Ai 15 di Avrîl il Consei regjonâl al tamesarà
lis propuestis rivadis in maniere di rivâ a di une liste di pôcs
nons che a saran po al centri di une votazion popolâr di fâ, cun
dute probabilitât, vie internet. Ai 24 di Jugn il non sielzût al
sarà proponût de assemblee regjonâl al guvier francês che al varà
la ultime peraule. Tra lis propuestis che za a zirin si à chês,
tant che Lenghedoc - Pireneus, che a van daûr dal implant dai nons
istituzionâi francês, a chês che a riclamin la partignince di
chestis tieris ae Ocitanie storiche. Trê in particolâr lis
propuestis che a rivin de aree nazionalitarie, ven a dî: “Ocitanie”,
contestât di cui che al dîs che no si pues clamâ un toc cul non di
dute nazion; “Ocitanie - Catalogne”, par vie che ta cheste Regjon
e ven cjapade dentri ancje la Catalogne Nord; e “Ocitanie centrâl”.
Font:
Jornalet,
19/03/16
epo_Latn fur_Latn fur_Latn fur_Latn fur_Latn ltz_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fra_Latn oci_Latn unk